**C O M U N E D E P À D R I A**

**(Provìntzia de Tàtari)**

# Pratza de su Comune – Pàdria – Tel. 079/807018 – Fax 079/807323 –

# protocollo@pec.comune.padria.ss.it

**Interventos pro sustènnere s'atzessu a sos servìtzios pro sa prima infàntzia pro mèdiu de abatimentu de sa reta pro sa frecuèntzia in nidos e *micro*nidos pùblicos o privados achistados in cunventzione dae su Comune - mesura "Nidi Gratis" (Nidos a s’indonu).**

**SA RESPONSÀBILE DE SU SERVÌTZIU SOTZIALE**

 Bida sa Deliberatzione de sa Giunta Regionale n. 39/21 de su 30.07.2020 e sas Lìnias ghia allegadas, chi previdint, in cunforma e pro sos efetos de s’art. 4, comma 8, lìtera a de sa lege 6 de nadale 2019, n. 6, Interventos pro sustènnere s'atzessu a sos servìtzios pro sa prima infàntzia pro mèdiu de abatimentu de sa reta pro sa frecuèntzia in nidos e *micro*nidos pùblicos o privados achistados in cunventzione dae su Comune (mesura "Nidi Gratis" (Nidos a s’Indonu));

**FAGHET NÒDIDU**

Chi est fatu bandu pùblicu pro atzèdere a sos contributos pro s'abatimentu de sa reta pro sa frequèntzia in nidos e *micro*nidos pùblicos o privados, achisidos in cunventzione dae sos Comunes pro sa mesura “***Nidi gratis*” (“Nidos a s’Indonu”)** pro su perìodu dae su 01.01.2020 a su 31.12.2020 pro unu màssimu de n. 8 mensilidades.

S’interventu no impedit s’atzessu a àteras mesuras de sustennu a sa contziliatzione traballu - famìlia (pro es. Servìtzios pro su *baby sitting*, etz.) e podet èssere rechestu pro ogni minore de su nùcleu suta sos tres annos.

**RECHISIDOS GENERALES DE AMMISSIONE**

Podent presentare sa dimanda "Bonus nidi gratis" (“Bonu nidos a s’indonu”) sos nùcleos familiares, puru cun su babbu o sa mama ebbia, e puru cumpresas sas famìlias de fatu chi vivent umpare dae a su nessi ses meses, chi epant sos rechisidos sighentes:

* siant cumpostos dae a su nessi unu o prus fìgios a càrrigu a manera fiscale, de edade cumpresa intre zero e tres annos (duos annos e 365 dies), puru in adotzione o afidu;
* àere presentadu a s'Inps, s'ISEE calculadu in cunforma a s’artìculu 7 de su D.P.C.M. n. 159/2013, pro sas prestatziones indiritzadas a sos minorennes in su nùcleu familiare.
* àere presentadu sa dimanda Bonus Nidi INPS (Bonu Nidos INP) (segundu s'artìculu 1, comma 355, lege 11 de nadale 2016, n. 232) chi dae sas resultàntzias suas siat rilevàbile s’idoneidade efetiva e sa summa cumplessiva de su bonu subra naradu.

Sa predispositzione de sa graduatòria, at a èssere fata subra de sa base de sas istàntzias apretziadas ammissìbiles, subra de sa base de su valore ISEE declaradu, dende prioridade a sas dimandas cun ISEE prus bàsciu.

**TÈRMINES E MODALIDADES DE PRESENTATZIONE DE SAS DIMANDAS**

Sas istàntzias ant a dèvere èssere cumpiladas in su mòdulu apòsitu chi si podet agatare in s’Ufìtziu Servìtzos Sotziales de su Comune e in su situ *web* de su Comune a s'indiritzu: [www.comune.padria.ss.it](http://www.comune.padria.ss.it) e presentadas a s'Ufìtziu Protocollu intro e non prus a dae de sas oras 13:00 de sa die 04 de Cabidanni 2020.

S'istàntzia at a dèvere èssere acumpangiada dae sa documentazione sighente:

* Tzertificadu ISEE (indicadore de sa situatzione econòmica echivalente, in cunforma a su D.P.C.M. 5 de nadale 2013 n.159) de su nùcleu familiare cunvivente in cursu de balididade;
* Còpia dispositziones de pagamentu mensile de su Bonus INPS Asili Nido (Bonu INPS Asilos Nidu);
* Còpia de sa dimanda Bonus Nidi INPS (Bonu Nidos INPS) chi dae sas resultàntzias suas siat rilevàbile s’idoneidade efetiva e sa summa cumplessiva de su bonu subra naradu.
* Còpia de sos pagamentos de sas retas mensiles fatos a sa data de iscadèntzia de s’avisu presente;
* Còpia documentu de identidade in cursu de balididade;

Sas dimandas ant a dèvere èssere sutascritas comente si tocat e acumpangiadas dae documentu de identidade in cursu de balididade, acumpangiadas dae sa documentatzione rechesta **intro e non prus a dae de sas oras 13,00 de sa die 04.09.2020** pro mèdiu de:

* PEC a s’indiritzu: protocollo@pec.comune.padria.ss.it;
* pro mèdiu de Racumandada A/R cun avisu de retzida;
* cunsigna a manu in s’Ufìtziu Protocollu de su Comune;

Su Responsàbile de su protzedimentu est sa dot.ssa Lucia Catte.

**Informativa subra de sa *privacy* in cunforma a**

**su Regulamentu Europeu pro sa protetzione de sos datos 2016/679**

Si informant sos sugetos interessados chi datos personales dae nois achisidos ant a èssere tratados pro sa resèssida de sas finalidades istitutzionales connessas e istrumentales a s'atividade de s'Ente in su rispetu de cantu prevìdidu dae sa normativa in tèrmines de curretesa, legitimidade e trasparèntzia e tutelende in ogni casu sa segretesa de sos matessis.

Custa amministratzione at numenadu ***Responsàbile Comunale de sa Protezione de sos Datos Personales***, sa sotziedade KARANOA SRL, sede legale in Tàtari, carrera Principessa Jolanda n. 48, PEC: karanoa@pec.buffetti.it, Referente de sa sotziedade individuada comente DPO est s'AV. Giacomo Salvatore Lucio Crovetti, a issu sos interessados si podent indiritzare pro totu sas chistiones relativas a su tratamentu de sos datos personales issoro e a s’esertzìtziu de sos deretos issoro derivantes dae sa normativa natzionale e comunitària in matèria de protetzione de sos datos personales.

SU RESPONSÀBILE DE SU SERVÌTZIU

Dot.ssa Mariangela Arca

Tradutzione de s’operadora de s’isportellu linguìsticu de Pàdria

Maria Leonarda Correddu